Trespringere

Se systematisk inndeling

Trespringere, Philodromidae, er en gruppe (familie) av edderkopper som tilhører undergruppen Entelegynae i gruppen Araneomorphae. Som de norske navnene antyder er dette raske edderkopper med hurtige bevegelser. Ofte finnes de på trestammer og lignenede steder.

 Utseende 
Stor sett middelsstore (kroppslengde 2–16 mm), flate, langbeinte, gråbrunt-spraglete edderkopper. De har åtte ganske små øyne. De fleste sitter med beina vidt spredte, men artene i slekten Tibellus strekker seg ut på undersiden av gressblader og virker svært langstrakte.

 Levevis 
De er aktive jegere som særlig finnes på barken av trær der de er utmerket kamuflert. De gjemmer seg gjerne i sprekker eller under løs bark. De sitter stort sett stille, men når de beveger seg, skjer det raskt at det menneskelige øyet ofte har vanskelig for å oppfatte det. Slik kan edderkoppen komme seg over til den andre siden av et blad eller en trestamme om den føler seg truet. Til en viss grad kan disse edderkoppene forandre farge for å gå i ett med underlaget. Kurtise og paring er trolig svært kortvarige hos disse artene. Hunnen spinner en eggsekk av silke, festet den til underlaget og sitter over den til eggene er klekket. Hunnens kamuflasjefarger gjør at også eggsekken er svært vanskelig å se.

 Utbredelse 
Familien er utbredt over så godt som hele Jorden, unntatt polarområdene og noen ørkenområder.

 Systematisk inndeling / europeiske arter 
Denne familien ble før vanligvis regnet som en undergruppe av krabbeedderkopper (Thomisidae).

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Gruppe Dionycha
 Overfamilie Thomisoidea
 Familie trespringere, Philodromidae Thorell, 1870
 Underfamilie Pedinopisthinae
 Slekten Pagiopalus Simon, 1900 (Hawaii)
 Slekten Pedinopistha Karsch, 1880 (Hawaii)
 Underfamilie Philodrominae
 Slekten Apollophanes O. P-Cambridge, 1898 (USA til Panama, India, Russland, Korea)
 Slekten Bacillocnemis Mello-Leitão, 1938 (Argentina)
 Slekten Berlandiella Mello-Leitão, 1929 (Brasil)
 Slekten Cleocnemis Simon, 1886 (Sør-Amerika)
 Slekten Ebo Keyserling, 1884 (Argentina, Nord-Amerika, India, Russland, Israel). Én art på Kanariøyene.
 Slekten Eminella Özdikmen, 2007 (Argentina) – nytt navn for Catuna Mello-Leitão, 1940
 Slekten Fageia Mello-Leitão, 1929 (Brasil)
 Slekten Gephyrellula Strand, 1932 (Brasil)
 Slekten Gephyrina Simon, 1895 (Sør-Amerika)
 Slekten Gephyrota Strand, 1932 (Afrika, Asia)
 Slekten Hirriusa Strand, 1932 (Afrika)
 Slekten Metacleocnemis Mello-Leitão, 1929 (Brasil)
 Slekten Paracleocnemis Schiapelli & Gerschman, 1942 (Argentina)
 Slekten Paratibellus Simon, 1932 (Europa to Sentral-Asia)
 Slekten Petrichus Simon, 1886 (Sør-Amerika)
 Slekten Philodromops Mello-Leitão, 1943 (Brasil)
 Slekten Philodromus Walckenaer, 1826 (236 arter, 54 i Europa; Holarktis, Amerika, Australia, Afrika, sørlige Asia). I Norge:
 ravtrespringer Philodromus aureolus (Clerck, 1757)
 rusttrespringer Philodromus cespitum (Walckenaer, 1802)
 kobbertrespringer Philodromus collinus C.L. Koch, 1835
 lysflanketrespringer Philodromus dispar Walckenaer, 1826
 gråtrespringer Philodromus emarginatus (Schrank, 1803)
 barktrespringer Philodromus fuscomarginatus (De Geer, 1778)
 Philodromus histrio (Latreille, 1819)
 svarthvit bartrespringer Philodromus margaritatus (Clerck, 1757)
 gyllentrespringer Philodromus rufus Walckenaer, 1826
 Slekten Procleocnemis Mello-Leitão, 1929 (Brasil)
 Slekten Suemus Simon, 1895 (Afrika, Vietnam)
 Slekten Thanatus C. L. Koch, 1837 (Afrika, Holarktis, Sør-Amerika). 30 arter i Europa, i Norge:
 arktisspringer Thanatus arcticus Thorell, 1872
 strandspringer Thanatus arenarius L. Koch, 1875
 svartryggspringer Thanatus atratus (Simon, 1875)
 lansettspringer Thanatus formicinus (Clerck, 1757)
 bakkespringer Thanatus striatus C.L. Koch, 1845
 Slekten Tibellus Simon, 1875 (Afrika, Amerika, Holarktis, sørlige Asia). 8 arter i Europa, i Norge:
 kystbåndspringer Tibellus maritimus (Menge, 1875)
 gressbåndspringer Tibellus oblongus (Walckenaer, 1802)
 Slekten Tibitanus Simon, 1907 (Afrika)
 Slekten Vacchellia Caporiacco, 1935 (Karakorum)
 Underfamilie Pselloninae
 Slekten Psellonus Simon, 1897 (India)
 Slekten Pseudopsellonus Balogh, 1936 (Ny-Guinea)
 Slekten Senoculifer Balogh, 1936 (Ny-Guinea)

 Referanser 

 Litteratur 
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5

 Eksterne lenker 

 Jørgen Lissner: Europas og Grønlands edderkopper. Med foto av europeiske arter 
 Edderkoppkroken - Philodromidae. Med bilder av norske arter 
 Om australske arter, med bilder
 Fauna Europaea, utbredelsesdatabase over europeiske dyr 

Kategori:Trespringere
Kategori:Edderkoppdyr formelt beskrevet i 1870